cyanic-selkie/wikianc huggingface dataset:
রাজা নাহর সিং
রাজা নাহর সিং (জন্ম:- ৬ এপ্রিল ১৮২৩ - মৃত্যু:- ৯ জানুয়ারি ১৮৫৮) একজন ব্রিটিশ বিরোধী আন্দোলনের শহীদ। রাজা নাহর সিং ছিলেন হরিয়ানার ফরিদাবাদ জেলার বল্লবগড়ের রাজা। তাঁর পূর্বপুরুষ হলেন তেওতিয়ার গোত্রের জাট রাজা, তারা ১৭৩৯ সালের দিকে ফরিদাবাদে একটি কেল্লার তৈরি করেছিলেন। আর নাহর সিং ১৮৫৭ সালে ভারতীয় স্বাধীনতা বিদ্রোহে জড়িত ছিলেন। গুলাব সিং সায়নী, রাজা নাহর সিংহের সৈনিকদের সেনাপতি ভূরা সিংহ বাল্মীকি ব্রিটিশদের বিরুদ্ধে বল্লভগড় সেনাবাহিনীর নেতৃত্ব দিয়েছিলেন। তিনি যোধ সিংহের পুত্র ছিলেন। রাজা নাহর সিংহের সঙ্গে গুলাব সিংকেও ১৮৫৮ সালের ৯ ই জানয়ারি চাঁদনী চকে ফাঁসি দেওয়া হয়েছিল। '
মিশরের অষ্টাদশ রাজবংশ
মিশরের অষ্টাদশ রাজবংশ (সি. ১৫৫০-সি. ১২৯২ খ্রিস্টপূর্বাব্দ) সম্ভবত প্রাচীন মিশরের সমস্ত রাজবংশের চেয়ে সর্বাপেক্ষা বেশি পরিচিত। ১৯২২ সালে হোওয়ারড কাটারের মাধ্যমে কবরগুলো খুজে পাওয়া যায়। এর স্বর্ণ-অলংকার চোরদের দ্বারা দুইবার চুরি হওয়া সত্ত্বেও আলোড়নসৃষ্টিকারী প্রত্নতাত্ত্বিক আবিষ্কার ছিল। তুতাংখামুনসহ মিশরের সর্বাপেক্ষা বিখ্যাত ফেরাউনদের কবর এখানে রয়েছে। অষ্টাদশ রাজবংশ কখনও কখনও 'থুউতমোসিড রাজবংশ' হিসেবেও পরিচিত। কারণ থুউতমোসিসের চারটি ফেরাউনের নামের অর্থ "(দেবতা) থোথ (যে ভাবে প্রতীয়মান হয়) শিশু।" হাতশেপসুত এবং সম্ভবত আরও দু'টি নারী ফেরাউন এই রাজবংশের সময় মিশরের রাজা হয়ে শাসন করেছিল, যে ভাবে আখেনাতেন (আমেনোফিস IV হিসেবে পরিচিত), "উৎপথগামী ফেরাউন", তার স্ত্রী নেফেরতিতির সাথে।
নাজমা আকতার (দ্ব্যর্থতা নিরসন)
নাজমা আকতারবলতে যাদেরকে বোঝানো হতে পারে -
মিশরের অষ্টাদশ রাজবংশ
তারিখ
রেডিও কার্বনের তথ্য থেকে পাওয়া হিসাব অনুসারে ১৮তম রাজবংশ ১৫৫০ খ্রিস্টপূর্বাব্দের কয়েক বছর আগে শুরু হয়েছে। রেডিও কার্বনের পাওয়া তারিখের সীমা ১৫৭০-১৫৪৪ খ্রিস্টপূর্বাব্দ, যার গড় তারিখ গিয়ে দাড়ায় ১৫৫৭ খ্রিস্টপূর্বাব্দ।
১৮তম রাজবংশের ফেরাউনরা
অষ্টাদশ রাজবংশের ফেরাউনরা আনুমানিক প্রায় ১৫৫০ থেকে ১২৯৮ খ্রিস্টাপূর্ব পর্যন্ত, দুইশত পঞ্চাশ বছর শাসন করেছিল। নিন্মের ছকের তারিখ এবং নামগুলো ডোডসোন এবং হিলটোন থেকে গ্রহণ করা হয়েছে। ফেরাউনের অনেক থেবেসের (কেভি হিসেবে অভিহিত করা হয়েছে) রাজার ভ্যালিতে সমাহিত করা হয়েছিল। আরও তথ্য "থেবেন ম্যাপিং প্রোজেক্ট" ওয়েবসাইটে খুঁজে পাওয়া যাবে।
তথ্যসূত্র
Neues Reich
নাদিরা (পাকিস্তানি অভিনেত্রী)
নাদিরা (১৯৬৮ - ৬ আগস্ট ১৯৯৫) ছিলেন একজন পাকিস্তানি চলচ্চিত্র অভিনেত্রী এবং নৃত্যশিল্পী। তার জন্ম হয় ১৯৬৮ সালে এবং তার জন্মস্থান হলো পাকিস্তানের লাহোরে। তার দুইটি সন্তান আছে। তার স্বামীর নাম মালিক আইজাজ হুসাইন। নাদিরা ১৯৮৬ সালে চলচ্চিত্র জগতে প্রবেশ করেছিলেন এবং পাঞ্জাবি চলচ্চিত্র আখরি জাংয়ের মাধ্যমে আত্মপ্রকাশ করেছিলেন। তিনি মূলত পাঞ্জাবি এবং উর্দু ছবিতে কাজ করেছিলেন। তিনি প্রথমবারের মতো সর্পের ভূমিকায় অভিনয় করেন এবং প্রচুর খ্যাতি অর্জন করেন। তারপরে তিনি সর্পের চরিত্রে অভিনয় করার জন্য বিখ্যাত হয়েছিলেন। তার মৃত্যু হয় অজানা এক বন্ধুকধারী সৈনিকের হাতে ১৯৬৫ সালে ৬ আগস্টে।
ব্যক্তিগত জীবন
তিনি ১৯৬৮ সালে লাহোরে মালিকা ফারাহ নামে জন্মগ্রহণ করেছিলেন।
পেশা
পরিচালক ইউনূস মালিক ১৯৮৬ সালে তাঁর একটি ছবিতে আখরি জাংয়ের ভূমিকায় অভিনয় করার মাধ্যমে তাকে পাকিস্তানি চলচ্চিত্র জগতের সাথে পরিচয় করিয়ে দিয়েছিলেন। নাদিরার প্রথম ছবি ছিল আখরি জাং (শেষ যুদ্ধ) তবে পরিচালক আলতাফ হুসেনের পাঞ্জাবি ছবি নিশান (মার্ক) প্রথমে মুক্তি পেয়েছে। সুতরাং রেকর্ড অনুসারে এটা রয়েগেছে যে, নিশান হলো নাদিরার প্রথম মুক্তিপ্রাপ্ত ছবি।
নাদিরাকে অনেক প্রতিভাবান অভিনেত্রী হিসাবে বিবেচনা করা হত। তিনি তার নাচে নাগিন চলচ্চিত্রে তার জীবনের সেরা চরিত্রে অভিনয় করেছিলেন। এই ছবিতে, তিনি প্রথমবারের মতো সর্পের ভূমিকা পালন করেছিলেন এবং প্রচুর খ্যাতি অর্জন করেছিলেন। তারপরে আস্তে আস্তে তিনি সর্পের চরিত্রে অভিনয় করার জন্য বিখ্যাত হয়েছিলেন। তিনি নাচে নাগিন, নাচে জোগি এবং যাদু গার্নীতে সর্পের ভূমিকা পালন করেছিলেন।
মৃত্যু
থাম্ব|নাদিরার সমাধি, লাহোরের মিয়াণী সাহেব কবরস্থান। ১৯৯৫ সালের আগস্ট মাসে লাহোরের গুলবার্গের কাছে নাদিরাকে অজ্ঞাত ডাকাত গুলি করে হত্যা করে। নাদিরা একটি রেস্তোঁরা থেকে তার বাসায় যাচ্ছিল। ডাকাতরা তার গাড়ি থামিয়ে দেয়। তারা তার গাড়ির চাবি ছিনিয়ে নেওয়ার চেষ্টা করেছিল। তার স্বামী এর প্রতিরোধ করার চেষ্টা করলে ডাকাতরা গুলি চালিয়ে যায়। একটি গুলি চলে আসে গাড়ির সামনের আসনে। যেখানকার বসে থাকা নাদিরার গলায় আঘাত লাগে এবং সে মারা যায়। হত্যার অভিযোগ নাদিরার স্বামীর বিরুদ্ধে করা হয়েছিল, তবে তদন্তে নাদিরার স্বামীকে তার খুনি হিসাবে প্রমাণ করতে পারেনি।
ওয়াইন (সফটওয়্যার)
ওয়াইন একটি মুক্ত সফটওয়্যার অ্যাপ্লিকেশন, যা মাইক্রোসফট উইন্ডোজের জন্য লেখা প্রোগ্রামগুলোকে ইউনিক্স-সদৃশ অপারেটিং সিস্টেমে চালাতে অনুমোদন করে। ওয়াইন একটি সফটওয়্যার পাঠাগারও জোগান দেয়, ওয়াইনলিব নামে পরিচিত, যা বিরুদ্ধে ডেভেলপারগণ উইন্ডোজ অ্যাপলিকেশন কম্পাইলার করে তাদেরকে ইউনিক্স-সদৃশ সিস্টেমে পোর্ট সাহায্য করতে পারে।
ইতিহাস
ওয়াইন প্রোজেক্টের যাত্রা শুরু ১৯৯৩ সালে যখন মুক্ত সফটওয়্যার আন্দোলন, আইবিএম সহ অন্যান্য কোম্পানীগুলো তাদের সিস্টেমে উইন্ডোজের সফটওয়্যারগুলো চালানোর প্রয়োজনীয়তা অনুভব করতে থাকে। এ ব্যাপারে প্রথম উদ্দ্যোগটা আসে সান মাইক্রোসিস্টেম এর পক্ষ থেকে। তাদের অধিগ্রহণকৃত কোম্পানী Praxsys Technologies ১৯৯২ সালের সেপ্টেম্বরে Wabi নামে এমন একটি সফটওয়্যার তৈরি করে যা সোলারিস অপারেটিং সিস্টেম ব্যবহারকারীদের সীমিত আকারে উইন্ডোজ সফটওয়্যার চালাতে দেয়।
লিনাক্স ব্যবহারকারীদের জন্য এরকম একটি প্লাটফর্ম তৈরির কাজ খুব দ্রুত শুরু হয় ১৯৯৩ এর জুনে। নামটাও খুব দ্রুত ঠিক করা হয় Wine। এর জন্য একটা মেইলিং লিস্টও তৈরি করা হয়। ওয়াইনের প্রথম উদ্দ্যোক্তাদের মধ্যে ছিলেন Eric Youngdale ও David Metcalfe যাঁরা ছিলেন লিনাক্স কার্নেল হ্যাকার। আরও ছিলেন বর্তমান ওয়াইন প্রজেক্ট লিডার Alexandre Julliard। তখনকার লিডার ছিলেন Bob Amstadt । প্রোজেক্টের প্রাথমিক লক্ষ্য ছিল 16 bit বাইনারী ফাইলগুলো চালানো।
প্রোজেক্টটি খুব দ্রুত এগিয়ে যায় এবং মাত্র ৬ মাসেই উইন্ডোজের Solitaire গেমটি চালানো সম্ভব হয়। নভেম্বর ১৯৯৩ তেJohn Brezak ওয়াইন NetBSD তে চালাতে সক্ষম হন। ওয়াইন টিম এক থেকে দেড় বছরের মধ্যে এটি রিলিজের আশা প্রকাশ করে, এবং সে লক্ষ্যে কাজ চলতে থাকে। মাইক্রোসফট Win32 চালু করলে ওয়াইনের কোডেও ব্যাপক পরিবর্তনের প্রয়োজন দেখা দেয়। নেটওয়ার্ক কানেকশন ও রেজিষ্ট্রি ফাইল সাপোর্ট মেকানিজম যোগ করা দরকার হয়ে পড়ে। আগে ওয়াইনের অ্যাপ্লিকেশনগুলো একই মেমরী ব্যবহার করলেও পরে নিরাপত্তা ব্যবস্হা শক্তিশালী করতে অ্যাপ্লিকেশনগুলোর জন্য আলাদা আলাদা মেমরী অ্যালোকেশনের ব্যবস্হা করা হয়। ১৯৯৪ এ ওয়াইন টিমের দায়িত্ব গ্রহণ করেন Alexandre Julliard । ১৯৯৫ সালের মে মাসে ওয়াইন Win32 সাপোর্ট শুরু করে। জানুয়ারি ১৯৯৬ এ প্রথমবারের মত মাইক্রোসফট ওয়ার্ড ও মাইক্রোসফট এক্সেল চালানো সম্ভব হয়। ১৯৯৭ এর নভেম্বরে ওয়াইনের অফিসিয়াল ওয়েবসাইট চালু করা হয়। Corel ১৯৯৮ সালে ওয়াইনকে বাণিজ্যিক ভাবে ব্যবহারের লক্ষ্যে অর্থায়ন করে। একই সাথে যুক্ত হয় আরেকটি কোম্পানি CodeWeavers । ১৯৯৯ সালে CodeWeavers ওয়াইনে পরিমার্জিত সংস্করণ বের করে। এটা ছিল প্রাফিক্যাল ও সেটাপ ছিল ওয়াইনের চেয়ে অনেক সহজ।বর্তমান ওয়াইন ৭০০জনের অবদানে ১৪ লক্ষ লাইনের সি প্রোগ্রাম!
গেমিং
পিসি গেমিংয়ের জন্য Gavriel State ২০০১ এর আগস্টে গঠন করেন TransGaming কর্পোরেশন। তাদের লক্ষ্য ছিল ওয়াইনে মাইক্রোসফট ডিরেক্টএক্স সাপোর্ট চালু করা। যদিও ১৯৯৭ সালেই Marcus Meissner সীমিত আকারে ওয়াইনে ডিরেক্টএক্স সাপোর্ট চালু করতে সক্ষম হন। TransGaming এর লক্ষ্য ছিল ইনপুট ডিভাইস থেকে 3D accleration সবকিছুতেই DirectX সাপোর্ট চালু। ৬টি গেমের সাপোর্টসহ WineX 1.0 রিলিজ হয় ২০০১ এর অক্টোবরে।
সফটওয়্যার সাপোর্ট
ওয়াইন বর্তমানে অসংখ্য উইন্ডোজ সফটওয়্যার সাপোর্ট করে। ওয়াইন ওয়েবসাইটে এরকম ১২৪৮৬ টি (২২ আগস্ট ২০০৯ পর্যন্ত) সফটওয়্যার ও গেমের লিস্ট আছে। রয়েছে কম্পিটিবলিটি রেটিং।
বহিঃসংযোগ
വൈന്‍ (സോഫ്റ്റ്‌വെയര്‍)
বাগবোলে ম্যানর
বাগবোলে ম্যানর (Baggböle herrgård) উত্তর সুইডেনের উমিয়ার উত্তর-পশ্চিম দিকে প্রায় দূরে বাগবোলের উমে নদীতে অবস্থিত একটি জমিদারের খামার বাড়ি। এটি ১৮৪৬ সালে নির্মিত হয় এবং বাগবোলে করাতকলের ম্যানেজারের বসতবাড়ি হিসেবে ব্যবহৃত হয়।
ইতিহাস
১৮৪৬ সালে এই বিরাট বাড়িটির কাজ সমাপ্ত হয়। বাড়িটি বাগবোলে করাতকলের ম্যানেজারের বসতবাড়ি হিসেবে ব্যবহৃত হওয়া শুরু করে। ভবনের স্থাপত্যের প্রকল্পটি উমিয়া প্যারিশ মন্ত্রী জোহান অ্যান্ডারস লিন্ডার করেন। তিনি একাধারে একজন লেখক ও মন্ত্রী ছিলেন এবং প্রায়শই স্থপতি ও নির্মাতা হিসেবে উমিয়ার আশেপাশে কাজ করতেন। তিনি রাজকীয় ধাঁচ বেছে নেন। লিন্ডারের রেকর্ড অনুযায়ী তিনি ৫০ সুইডীয় ক্রোনার লাভ করে। ১৮৪৭ সালে ভবনের উদ্বোধনের দিনই তিনি জেমস রবার্টসন ডিকসনের কাছ থেকে তাঁর টাকা পেয়ে যান। জেমস রবার্টসন জেমস ডিকসন এন্ড কোঃ ফার্মের মাধ্যমে গোথেনবার্গকে প্রতিনিধিত্ব করেন। এই কোম্পানিই ১৮৪০ সালে করাতকলের মালিকানা লাভ করেন। ডিকসন সুইডেনে তৎকালীন প্রচলিত "বাগবোলেরি"র ফলে দুইবার আদালত দর্শন করেন। এই আইনে আটকের কারণ ছিল মূলত নিজের ক্ষমতার অপব্যবহার করে জঙ্গল ধ্বংস করে কাঠ কাটা।
স্থাপত্য
পালিশ করা উড প্যানেল দিয়ে ঢাকা কাঠ দ্বারাই এই ভবনটি নির্মিত হয়েছে এবং একটি সাদা তিসি তেল ভিত্তিক রং দিয়ে রঙ করা হয়েছে যেন একটি সমসাময়িক অনুরূপ পাথর ঘরকে উপস্থাপন করতে পারে। এর দোতলা ভবনের প্রত্যেক তলার মেঝের আয়তন প্রায় । ভবনের সামনে ও অন্যান্য স্থানও ডোরিক আয়তাকার স্তম্ভদ্বারা সজ্জিত নব্যধ্রুপদী রূপ নিয়ে গঠিত এবং প্রাসাদের ভিতর ও বাইরের দিক অত্যন্ত সংরক্ষিত। প্রাসাদের দুই স্থানে বাগান রয়েছে। প্রাসাদে অনেক পৃথক ভবন আছে যা মূলত এই প্রাসাদেরই অন্তর্ভুক্ত। এখানে একটি স্কুল, একটি আস্তাবল, দুইটি গেজবস এবং একটি ডান্ডাগুলি এলি রয়েছে।
করাতকলের যুগ
এই বাড়িটি নদীতীরের সুউচ্চে অবস্থিত। এইন উচ্চতা ভবনটিকে পানির আরও কাছে নিয়ে এসেছে বলে মনে হয়। এখানেরই এক অঞ্চলে আরবোরেটুম রয়েছে, আরো রয়েছে কর্মচারীদের জন্য ব্যারাক, অফিস, ছাউনী, একটি কামার এর দোকান, একটি কয়লা ঘর এবং একটি বোটহাউজ। এই ভবনগুলো বা দুটো করাতকল - কোনটিই নয়, এর উপরের দিকগুলো ১৮৪২ সালে ও নিচের দিকগুলো ১৮৫০ সালের দিকে নির্মিত হয়। এখানে আটটি শক্তি-নির্ভর করাতকল আছে যা এখনও বর্তমান। এর একটির সংস্কার করা হয়েছে এবং উমিয়া এনার্জি ক্লাববোলে ক্র্যাফটভার্ক (ক্লাববোলে গ্রামে) এ দেখা যায় যা বাগবোলে থেকে উমে নদীর দিকে অবস্থিত। বাগবোলের করাতকলের পূর্ণবিকাশের পর (১৮৫০ থেকে ১৮৮০) এর ১৭০ জন কর্মকর্তা নিয়ে - হলসুন্ডে স্থানান্তরিত হয়। এটি উমে নদীর উপকূলে অবস্থিত, যেখানে বাগবোলের করাতকল ও এর সহায়তাকারী ভবনসমূহকে পরিত্যক্ত করা হয় ও পচন ধরানোর জন্য রেখে দেয়া হয়েছিল।
আধুনিক যুগ
এই প্রাসাদ ও এর প্রায় জমি উমিয়া মিশনসফোরসামলিংকে দান করা হয়। এটি ইউরোপের বৃহত্তম জঙ্গলভূমি সুভেনস্কা সেলুলোসা আক্টিয়েবোলাগেট-এর মালিকানাধীন মিশন কোভেনান্ট চার্চ অফ সুডেন-এর অঙ্গসংগঠন। ১৯৬৮ সালে, যে বছর প্রাসাদকে ঐতিহাসিক ভবন হিসেবে স্বীকৃত করা হয়, ঐ বছরে থেকে শুরু হয়ে ১৯৬৮-১৯৭১ সাল পর্যন্ত এর সংস্কার কাজ করা হয়। এর পরের ৩৫ বছর এটিকে ধর্মসভার জন্য ব্যবহৃত হয়, যেটি প্রাথমিকভাবে স্বেচ্ছাসেবী কাজের জন্যই ব্যবহৃত হয় এবং গ্রীষ্মের জনপ্রিয় কাফে হিসেবে চিহ্নিত হয়। শুধুমাত্র বার্ষিক ওয়ালপুর্গিস নাইট এর উৎসবের জন্যই নয়, এছাড়াও এটি বেশ জনপ্রিয় হয়। ২০০৬ সালে একজন বেসরকারি ব্যবসায়ী ভবনটি ক্রয়পূর্বক সংস্কার করেন এবং এখন এটি রেস্তঁরা ও সেইসাথে ব্যবসায় সম্মেলনের জন্যও ব্যবহৃত হয়।
হেলিওদোরাস
হেলিওদোরাস (Ἡλιόδωρος) ইন্দো-গ্রিক শাসক আন্তিয়াল্কিদাসের দূত ছিলেন।
পরিচিতি
ভারতের মধ্য প্রদেশ রাজ্যের বিদিশা শহরে অবস্থিত হেলিওদোরাস স্তম্ভে উৎকীর্ণ শিলালিপি থেকে জানা যায় যে, তক্ষশীলার বাসিন্দা দিওনের পুত্র তথা ইন্দো-গ্রিক শাসক আন্তিয়াল্কিদাস নিকেফোরোসের দূত হেলিওদোরাস শুঙ্গ সম্রাট ভগভদ্রের শাসনকালে প্রাচীন বিদিশা নগরীতে উপস্থিত হয়ে বিষ্ণুর উদ্দেশ্যে এই স্তম্ভ স্থাপন করেন। এই স্তম্ভে উৎকীর্ণ লিপি নিম্নরূপ-
এটা শিলালিপি থেকে স্পষ্ট যে হেলিওদোরাস বৈদিক নীতির দ্বারা প্রভাবিত ছিলেন এবং তাকে বিষ্ণুর পূজারী বা বৈষ্ণব হিসেবে বিবেচনা করা যেতে পারে ।কলকাতা বিশ্ববিদ্যালয়ের অধ্যাপক কুঞ্জ গোবিন্দ গোস্বামী এই সিদ্ধান্তে উপনীত হন যে হেলিওদোরাসের বৈষ্ণব ধর্মের বিষয়বস্তু সম্পর্কে যথেষ্ট জ্ঞান ছিল।"
ক্যানারি তরমুজ
ক্যানারি তরমুজ এক ধরনের ফুুুটি জাতীয় ফল  বা শীতের তরমুজ । সাধারণত কাঁকুড় নামে বেশি পরিচিত। এটি উজ্জ্বল হলুদ রঙের প্রসারিত তরমুজের মতো দেখতে। এর ভিতরের অংশ ফ্যাকাশে সবুজ থেকে সাদা রঙের শাঁসযুক্ত হয়।
এই তরমুজে একটি স্বতন্ত্র মিষ্টি গন্ধ পাওয়া যায়। শাঁস দেখতে অনেকটা নাশপাতির মতো তবে নরম। ফলটি পাকলে নরম হয়। তখন শাঁসটিতে হাত দিলে কিছুটা মোমের মতো অনুভূতি হয়। এই তরমুজটি প্রায়শই জুয়ান ক্যানারি তরমুজ হিসাবে বাজারজাত করা হয়। এটি বিভিন্ন আকার এবং আকৃতিতে পাওয়া যায়। এই তরমুজ এশিয়ার বিভিন্ন অংশে যেমন জাপান এবং দক্ষিণ কোরিয়া এবং মরক্কোতে প্রচলিত রয়েছে । বিভিন্ন ধরনের মধ্যে মেক্সিকোতে চাষ করা ছোট গোল আকৃতির ফনজি তরমুজ অন্যতম।
এগুলিকে ১৫ ডিগ্রি সেলসিয়াস (৫৯ ডিগ্রি ফারেনহাইট) তাপমাত্রায় সব থেকে ভালভাবে সংরক্ষণ করা যায়।
বুনিফল
বুনিফল (Solanum mammosum), এ নাম ছাড়াও সাধারনত শিয়ালটিকি এবং ইংরেজিতে নিপল ফ্রুট, ফক্স হেড (fox head), কাউস উডার, কিংবা অ্যাপল অফ সোডম নামেও পরিচিত। এটি একটি প্যান-আমেরিকান অভোজ্য ফল। এটি মূলত শোভাবর্ধক উদ্ভিদ হিসেবে লাগানো হয়। বিশেষ কিছু অংশে মানুষের স্তনের সাথে সাদৃশ্যযুক্ত ফলগুলোর কারণে এর বেশ কদর রয়েছে। এটিকে নিচ থেকে দেখলে গরুর বাঁটের মতো মনে হয়। এই বিষাক্ত ফলটি দক্ষিণ আমেরিকার স্থানীয়, তবে এটি দক্ষিণ মেক্সিকো, গ্রেটার অ্যান্টিলিস, মধ্য আমেরিকা এবং ক্যারিবীয় অঞ্চলেও প্রাকৃতিক ভাবে জন্মায়। উদ্ভিদটি বেশিরভাগ মাটিতে ভাল খাপ খায় তবে আর্দ্র, দো-আঁশযুক্ত মাটিতে সাফল্য লাভ করে।
ব্যবহার
শিকড়ের পাচন দিয়ে হাঁপানির চিকিৎসা থেকে শুরু করে পাতার রস দিয়ে অ্যাথলেটদের পা নিরাময় করা পর্যন্ত বুনিফলের লোকজ ব্যবহার রয়েছে। যদিও এই ধরনের চিকিত্সার ব্যবহার ব্যাপকভাবে চর্চা করা হয় না। তবে এই গাছটি যেকারণে চাষ করা হয়েছে তার মূল কারণটি হয়তো সাংস্কৃতিক পরম্পরা।
ফলটিকে পূর্বদেশীয় সংস্কৃতিতে বেশ ভালোভাবেই গ্রহণ করা হয়েছে। এটি মূলত এশিয়াতে ধর্মীয় আয়োজন এবং উৎসব সাজসজ্জার উপকরণ হিসাবে ব্যবহৃত হয়। সোনালি রঙের বুনিফল এবং ফলের উপরের পাঁচটি "আঙুল" পরিবারের দীর্ঘায়ুর প্রতিনিধিত্ব করে এরূপ বিশ্বাসের কারণে এই ফলটি চীনা নববর্ষে নিউইয়ার-গাছ তৈরির জন্য ব্যবহার করা হয়।
বাংলাদেশ ক্লাইমেট চেঞ্জ রিজিলিয়েন্স ফান্ড
বাংলাদেশ ক্লাইমেট চেঞ্জ রিজিলিয়েন্স ফান্ড (বিসিসিআরএফ) একটি মাল্টি-ডোনার ট্রাস্ট ফান্ড (এমডিটিএফ) যা বাংলাদেশের জন্য জলবায়ু অভিযোজন তহবিল সংগ্রহ এবং বিতরণ করার জন্য তৈরি করা হয়েছিল।
১৫ ই ফেব্রুয়ারি, ২০০৯ এ বাংলাদেশ সরকার যুক্তরাজ্য থেকে ৬০ মিলিয়ন ইউরোর জলবায়ু তহবিলের প্রস্তাবটি বিশ্বব্যাংকের মাধ্যমে চালু করা হলে প্রথমে তা গ্রহণ করতে অস্বীকার করেছিল। পরে সরকার শর্তাদি এবং অর্থ গ্রহণ করেছে।
লক্ষ্য
মোহাম্মদ সামসুদ্দোহা এবং রেজাউল করিম চৌধুরী মতে, এমডিটিএফের উপর বাংলাদেশ সরকারের প্রণীত 'খসড়া ধারণা নোট' অনুসারে এর সচিবালয় হতে হবে ঢাকায় অবস্থিত বিশ্বব্যাংক অফিসের উপর ভিত্তি করে। ব্যাংকটি পরিচালনা কমিটির সহ-সভাপতিত্ব করবে, এবং এমডিটিএফের প্রকল্প ও কর্মসূচি বাস্তবায়ন, পরিচালনা, তদারকি ও নিরীক্ষণ করবে। এই কাজের জন্য, ব্যাংক ৮ মিলিয়ন ডলার ফি নেবে। সমস্ত বাস্তবায়নকারী সংস্থাগুলিকে প্রকল্প বাস্তবায়ন এবং সংগ্রহের বিষয়ে ব্যাংকের নির্দেশিকা এবং নীতি অনুসরণ করতে হবে।
সমর্থন
ব্রিটিশ ডিপার্টমেন্ট ফর দ্য ইন্টারন্যাশনাল ডেভেলপমেন্ট (ডিএফআইডি) জোর দিয়ে আসছে যে বিশ্বব্যাংক পরিচালিত মাল্টি ডোনার ট্রাস্ট ফান্ডের মাধ্যমে জলবায়ু অর্থায়ন করা উচিত; তাদের এই অবস্থান ডেনিশ সরকার সমর্থন করেছে।
২০০৯ সালে কোপেনহেগেন জলবায়ু সম্মেলনে একজন বাংলাদেশী প্রতিনিধি সাংবাদিকদের বলেছিলেন যে, বিশ্বব্যাংকের তহবিল পরিচালনার শর্ত হিসাবে যদি তা নির্ধারিত করা হয়, তবে বাংলাদেশ তাদের তহবিল পরিচালনা করতে দিতে পারে। সম্মেলনের পরে, বাংলাদেশের প্রধানমন্ত্রী শেখ হাসিনা বলেছিলেন যে একটি মাল্টি ডোনার ট্রাস্ট ফান্ড প্রতিষ্ঠা করা বাংলাদেশে জলবায়ু পরিবর্তনের বিষয়ে তার সরকারের প্রতিক্রিয়ার অংশ।
সমালোচনা
নিউ এজের মতে, মাল্টি ডোনার ট্রাস্ট ফান্ডের "জলবায়ু পরিবর্তন গবেষক, পরিবেশ মন্ত্রণালয়ের কর্মকর্তা এবং এনজিও এবং বাংলাদেশে সুশীল সমাজের সদস্যদের মধ্যে কমবেশি সর্বসম্মত বিরোধিতা রয়েছে।" বাংলাদেশী সুশীল সমাজের সংস্থাগুলি মাল্টি ডোনার ট্রাস্ট তহবিলের ধারণার কঠোর সমালোচনা করে। তারা সাধারণভাবে রাষ্ট্র পরিচালিত বোর্ডের মাধ্যমে তহবিল পরিচালনা করা পছন্দ করে। তারা বিশ্বব্যাংকের পরামর্শদাতাদের কাছ থেকে নেওয়া ১০-১৫% পরিচালন ফি এবং অভিযোজন তহবিলের গণতান্ত্রিক প্রবেশাধিকার সম্পর্কে উদ্বেগ প্রকাশ করেছেন। অন্যান্য সমালোচকরা বিশ্বব্যাংকের অর্থায়নে পরিচালিত প্রকল্পগুলির তীব্র সমালোচনা করছেন। তারা বলেছেন "বিশ্বব্যাংক প্রায়শই বাস্তুসংস্থানগত বিপত্তি তৈরি করে এবং বাস্তুসংস্থান সংক্রান্ত পণ্য ও সেবা ধ্বংস করে দিয়েছে।"
বিশ্বব্যাংক পরিচালিত এমডিটিএফের বাংলাদেশী বিরোধীদের মধ্যে ইক্যুইটি এবং জাস্টিস ওয়ার্কিং গ্রুপ বাংলাদেশ (ইক্যুইটিবিডি) অন্তর্ভুক্ত রয়েছে।
ব্রিটিশ বিরোধীদের মধ্যে জুবিলি কোয়ালিশন এবং বিশ্ব উন্নয়ন আন্দোলন অন্তর্ভুক্ত।
বিবাদী বাগ রেলওয়ে স্টেশন
বি.বা.দী বাগ রেলওয়ে স্টেশন বি.বা.দী বাগ এলাকার একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের রাজধানী কলকাতার বি.বা.দী বাগ এবং ফেয়ারি প্লেস সহ স্থানীয় এলাকাগুলিতে রেল পরিষেবা প্রদানের কাজ করে। এটি একটি খুব গুরুত্বপূর্ণ স্টেশন এবং বেশিরভাগই অফিস যাত্রীদের দ্বারা ব্যবহৃত হয়। স্টেশনে দুটি প্ল্যাটফর্ম আছে। স্টেশনটির কোড বা সংকেত নাম হল বিবিডিবি (BBDB)।
ইতিহাস
স্টেশনটি ১৯৮৪ সালে পরিষেবা প্রদান শুরু করে কলকাতা চক্ররেলপথের একটি স্টেশন হিসাবে।
স্টেশন চত্বর
স্টেশনের প্ল্যাটফর্ম দুটি সম্পূর্ণ রূপে আচ্ছাদিত। পানীয় জল ও শৌচালয় সহ বিভিন্ন সুবিধা রয়েছে। স্টেশনটি স্ট্যান্ড রোডের সঙ্গে যুক্ত।
সংযোগ
ফেয়ার্লি প্লেস বাস স্টপ থেকে বাস রুটগুলি হল- ৭এ, ৭ই, ১২এ, ১২সি, ১২সি /১, ১২সি/১এ, ১২সি /১বি, ১২সি/২, ১৭, ১৭বি, ১৮এ, ১৮এ/ ১, ১৮ডি, ২৪এ, ২৪এ/১, ৩৭, ৩৭এ, ৪১, ১১১, ১১২, এসি১, এসি৪, এসি ৫, এসি ৬, এসি ১২, এসি ১২ডি, এসি ১৫, এসি ২৪, এসি ৩, এসি ৫২, সি ৭, সি ২৬, সি ৩৭, ই ১, ই ৪, এম ৭ই, এম ২৪, এনএস ৪, এনএস ৫, এনএস ৭, এনএস ৮, এনএস ১০, এনএস ১১, এনএস ১৪, এস৪সি, এস৫, এস৫সি, এস৬এ, এস৭, এস১০এ, এস১২, এস১২ডি, এস১২ই, এস২৪, এস৪৭, এস৪৭এ, ওস৫৯, এস১০৮, এস১১১, এস১১২, এস১১৬, এস১১৮, এস১২১, এস১২৩ এস১২৫, এস১২৬, এস১২৮।
শব্দ ব্রহ্ম
শব্দ ব্রহ্ম বা নাদ ব্রহ্ম অর্থ হল অতীন্দ্রিয় ধ্বনি (শতপথ ব্রাহ্মণ ৩.১২.৪৮) বা ধ্বনি কম্পন (শতপথ ব্রাহ্মণ ৬.১৬.৫১) বা বেদের অতীন্দ্রিয় ধ্বনি (শতপথ ব্রাহ্মণ ১১.২১.৩৬) বা বৈদিক শাস্ত্রের (শতপথ ব্রাহ্মণ ১০.২০.৪৩)।
শব্দ মানে শব্দ (মৌখিক) দ্বারা উদ্ভাসিত শব্দ এবং এই ধরনের শব্দের নির্দিষ্ট অর্থ বোঝানোর সহজাত ক্ষমতা রয়েছে। ন্যায় ও বৈশেষিক দর্শন অনুসারে, শব্দ মানে মৌখিক সাক্ষ্য; সংস্কৃত ব্যাকরণবিদ, যক্ষ, পাণিনি  ও কাত্যায়ন এর কাছে এর অর্থ ভাষা বা বক্তৃতা বা শূন্যের একক। দার্শনিক পরিভাষায় এই শব্দটি মৈত্রী উপনিষদে (শ্লোক ৬.২২) প্রথমবারের মতো দেখা যায় যা দুই ধরনের ব্রহ্মের কথা বলে- শব্দ ব্রহ্ম (শব্দ সহ ব্রহ্ম) এবং অশব্দ ব্রহ্ম (শব্দহীন ব্রহ্ম)। ভর্তৃহরি  শব্দের সৃজনশীল শক্তি সম্পর্কে বলেন, বহুবিধ মহাবিশ্ব শব্দ ব্রহ্মের সৃষ্টি (বৃহদারণ্যক উপনিষদ ৪.১.২)। বাক ব্রহ্মের সাথে সমতুল্য (শতপথ ব্রাহ্মণ ২.১.৪.১০)। ঋগ্বেদ বলে যে ব্রহ্ম বাক (ঋগ্বেদ ৫.১০.১১৪.৮) পর্যন্ত বিস্তৃত, এবং স্রষ্টা (ঋগ্বেদ ৫.১০.৭১.৭) এবং ব্রহ্মের চূড়ান্ত আবাস (ঋগ্বেদ ৫.১.১৬৪.৩৭) হিসাবে বাক এর প্রশংসায় স্তোত্র আছে। সময় হল শব্দ ব্রহ্মের সৃজনশীল শক্তি।
পূর্ব মীমাংসা শব্দ ব্রহ্ম (মহাজাগতিক ধ্বনি বা শব্দ) নিয়ে কাজ করে যা নাম ও রূপ দ্বারা সমৃদ্ধ এবং বৈদিক উদ্ঘাটনে (মন্ত্র, স্তোত্র, প্রার্থনা ইত্যাদি) অভিক্ষিপ্ত। বেদান্ত পরম ব্রহ্ম (চূড়ান্ত বাস্তবতা) এর সাথে সম্পর্কযুক্ত যা বস্তুগত নাম ও বস্তুগত রূপগুলি থেকে মুক্ত ও বর্জিত। পরম ব্রহ্মকে উপলব্ধি করার আগে শব্দ ব্রহ্মে সুপ্রতিষ্ঠিত হতে হবে। বেদগুলি প্রচলিত ভাষার পণ্য নয় বরং শব্দ (ধ্বনি, শব্দ) আকারে বাস্তবতার উদ্ভব যা সৃষ্টির একমাত্র কারণ ও চিরন্তন। পূর্ব মীমাংসা, রহস্যময় শৃঙ্খলা, আধ্যাত্মিক বৃদ্ধির দৃষ্টিকোণ থেকে ইন্দ্রিয় ও মনকে নিয়ন্ত্রণ করতে সাহায্য করে এমন যজ্ঞ পরিচালনার মাধ্যমে শব্দ ব্রহ্ম (মহাজাগতিক শব্দ) উপলব্ধি করে স্বর্গীয় সুখ অর্জনের লক্ষ্য; যখন মন ও ইন্দ্রিয়গুলিকে বশীভূত করে অভ্যন্তরীণ সূক্ষ্ম ধ্বনি শব্দ ব্রহ্ম হিসাবে উপলব্ধি করা হয়।
ভারতীয় শাস্ত্রীয় সঙ্গীত, শিল্প ও কবিতার মৌলিক তত্ত্বটি নাদ ব্রহ্ম বা শব্দ ব্রহ্মের তত্ত্বের উপর ভিত্তি করে এবং বৈদিক ধর্মের সাথে যুক্ত। মাণ্ডুক্য উপনিষদ দ্বারা উল্লিখিত অপরা ব্রহ্ম হল নাদ ব্রহ্ম বা শব্দ ব্রহ্ম। শিব সংহিতা বলেন যে যখনই এবং যেখানেই কার্যকারণ চাপ বা ঐশ্বরিক ক্রিয়া থাকে, সেখানে কম্পন হয় (স্পন্দন বা কম্পন), এবং যেখানেই কম্পন বা নড়াচড়া হয় সেখানে শব্দ অনিবার্য। ওম (ওঁ)-এর "ম", আদিম বাক শব্দকে প্রতিনিধিত্ব করে যা সবকিছুর মূল ও সারমর্ম; এটা হল প্রণব এবং প্রণব হল বেদ, বেদ হল শব্দ ব্রহ্ম। সকল প্রাণীর মধ্যে চেতনা হল শব্দ ব্রহ্ম।
যখন অভ্যন্তরীণভাবে ও বাহ্যিকভাবে বস্তুর দিকে মন্ত্র (ইষ্টের অনুরূপ) নির্দেশ করার প্রয়োজনীয়তা অতিক্রম করা হয় তখন একজন মন্ত্রচৈতন্য লাভ করেন যা তখন আত্মচৈতন্য, দিব্য চেতনাকে জাগ্রত করে এবং এর সাথে একত্রিত হয়। মন্ত্র হল শব্দ ব্রহ্ম ও ইষ্ট হল চেতনার আলো। সমগ্র মহাবিশ্বের সাথে প্রাণ, শরীর ও মন সবই মন্ত্র চৈতন্যের অভিব্যক্তি। শব্দ ব্রহ্মের চূড়ান্ত স্তরে অতীন্দ্রিয় শব্দ (নাম-ব্রহ্ম, পবিত্র নাম) বস্তুগতভাবে শব্দহীন হয়ে যায়, অতীন্দ্রিয় রূপগুলি বস্তুগতভাবে নিরাকার হয়ে যায় (নিম্ন গুণ থেকে উচ্চতর ও বস্তুগত সত্ত্ব থেকে রূপান্তরিত হয় অতীন্দ্রিয় শুদ্ধ-সত্ত্ব) এবং সমস্ত বহুত্ব চেতনায় একত্রিত হয়ে সেই অতীন্দ্রিয় মহিমায় বসবাসকারী মন ও কথার বাইরে প্রসারিত।
ভগবদ্গীতায় শ্লোক ৬.৪৪-এ শব্দ ব্রহ্ম বৈদিক আদেশ বোঝাতে ব্যবহৃত হয়েছে। আদি শঙ্কর ব্যাখ্যা করেছেন যে দীর্ঘ সময়ের জন্য ধরে রাখলেও যোগের প্রভাব বিনষ্ট হয় না, এমনকি যিনি যোগের সারমর্ম বোঝার চেষ্টা করেন এবং যোগের পথে চলতে শুরু করেন তিনি বৈদিক কাজের ফলের ক্ষেত্র ছাড়িয়ে যান। তাদের একপাশে গচ্ছিত করে। এই প্রেক্ষাপটে ভাগবত পুরাণ শ্লোক ৩.৩৩.৭-এ উন্নত অতীন্দ্রিয়বাদীদের দ্বারা বৈদিক আচার-অনুষ্ঠানের অবজ্ঞাকে চিহ্নিতকরণ করার জন্যও নির্ভর করা হয়েছে। গৌড়পাদ স্পষ্ট করে যে ওম-এর "অ" অক্ষরটি বিশ্বের দিকে নিয়ে যায়, অক্ষর "উ" তৈজাস  এর দিকে নিয়ে যায় এবং অক্ষর "ম" প্রজ্ঞার দিকে নিয়ে যায়। অক্ষর থেকে মুক্ত হওয়ার ক্ষেত্রে, কোন প্রাপ্তি অবশিষ্ট থাকে না (মান্ডক্য কারিকা ১.২৩)। ওম হল শব্দ ব্রহ্ম, ওম হল মূল ধ্বনি যার সৃষ্টি হল এক ক্রমানুসারে।
তান্ত্রিক ধারণা অনুসারে, ধ্বনি হল পরম শিবের প্রথম প্রকাশ; প্রাথমিক পর্যায়ে এটি একটি মানসিক তরঙ্গ। এর অস্তিত্বই স্পন্দন বা আন্দোলনের উপস্থিতি ('কম্পন') যা ছাড়া শব্দ হতে পারে না; স্পন্দন হল সগুণ ব্রহ্মের গুণ ও জগৎ হল সগুণ শিবের চিন্তা-প্রক্ষেপণ। সারদা তিলকের প্রথম সূত্রটি শব্দ ব্রহ্মের তাৎপর্য এবং লুকানো অর্থ ব্যাখ্যা করে।
চীনা বর্ষপঞ্জি
চীনা বর্ষপঞ্জি চীনের ঐতিহ্যবাহী চন্দ্রভিত্তিক বর্ষপঞ্জি। এটি দ্বারা চীনের জ্যোতিষবিজ্ঞানে দিন, মাস ও বছর হিসাব করা হয়। এটি চীন এবং বিশ্বের বিভিন্ন দেশের অবস্থানরত চীনা জাতির ব্যবহার করা ঐতিহ্যমন্ডিত পঞ্জিকা। এ বর্ষপঞ্জি অনুসারে চীনে ছুটির দিন, বিয়ের শুভদিন এবং ব্যবসার শুভদিনও নির্ধারণ করা হয়।
চীনা বর্ষপঞ্জির দিন গগনা শুরু হয় মধ্যরাত থেকে এবং পরের দিন মধ্যরাত পর্যন্ত। মাস শুরু হয় নতুন চাঁদ দেখা দেওয়ার দিন থেকে এবং শেষ হয় পরের নতুন চাঁদ দেখার পূর্বে। বছর শুরু হয় বসন্তকালের নতুন চাঁদ দেখার মাধ্যমে। বর্তমান চীনা বর্ষপঞ্জি অনেক বিবর্তনের ফসল। অনেক জ্যোতিবিদ্যাবিজ্ঞানী জোয়ার-ভাটা সহ বিভিন্ন মৌসুমি কারণে এ বর্ষপঞ্জি অনেক পরিবর্তন ও পরিবর্ধন করেন। এ বর্ষপঞ্জি আগের প্রায় ১০০ এর অধিক বার পরিবর্তিত হয়েছে। কোরীয় বর্ষপঞ্জি ও ভিয়েতনামের বর্ষপঞ্জি এ বর্ষপঞ্জিরই অংশ।
এখলাস উদ্দিন আহমদ
প্রাথমিক জীবন
এখলাস উদ্দিন আহমদ ১০ অক্টোবর ১৯৩২ নড়াইল জেলার কালিয়া উপজেলার বেন্দারচর গ্রামে জন্মগ্রহণ করেন। তার ছেলে কবিরুল হক নড়াইল-১ আসনের সংসদ সদস্য।
রাজনৈতিক জীবন
এখলাস উদ্দিন আহমদ মুক্তিযুদ্ধের সংগঠক ছিলেন। ছাত্র রাজনীতির মধ্য দিয়ে তিনি রাজনৈতিক জীবন শুরু করেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন যশোর-১২ আসন থেকে সংসদ সদস্য নির্বাচিত হন।
মৃত্যু
এখলাস উদ্দিন আহমদ ১২ জুন ১৯৮৫ মৃত্যুবরণ করেন।
বাংলা টকিজ
বাংলা টকিজ বাংলা ভাষার সঙ্গীতভিত্তিক টিভি চ্যানেল যেটি ২০১৮ সালে যাত্রা শুরু করে। চ্যানেলটি বাংলা চলচ্চিত্রের গান সম্প্রচার করে থাকে।
থাইল্যান্ডে অবস্থিত কূটনৈতিক মিশনের তালিকা
এটি থাইল্যান্ডে অবস্থিত কূটনৈতিক মিশনসমূহের একটি তালিকা। ব্যাংককে ৫৪টি দূতাবাস রয়েছে (অবৈতনিক কনস্যুলেট ব্যতীত)।
তিকরিত
তিকরিত (تِكْرِيت; সিরীয় : ܬܲܓܪܝܼܬܼ Tagrīṯ ) হলো ইরাকের একটি শহর। এটি রাজধানী বাগদাদ থেকে দূরে অবস্থিত।, এটির জনসংখ্যা প্রায় ১ লক্ষ ৬০ হাজার।
মূলত আসিরীয় সাম্রাজ্যের সময় এটি একটি দুর্গ ছিল। শহরটি মুসলিম সামরিক নেতা সালাহুদ্দিন আইয়ুবির জন্মস্থান। এটি ইরাকের সাবেক রাষ্ট্রপতি সাদ্দাম হোসেনেরও জন্মস্থান। ২০০৩-সালে ইরাকে মার্কিন আক্রমণের পরে, শহরটি সংঘাতপূর্ণ স্থান হয়ে ওঠে, মার্চ-এপ্রিল ২০১৫ পর্যন্ত তিকরিতের দ্বিতীয় যুদ্ধ সংঘটিত হয়, যার ফলে প্রায় ২৮,০০০ বেসামরিক লোক বাস্তুচ্যুত হয়। ইরাকি সরকার ৩১ মার্চ, ২০১৫-এ ইসলামিক স্টেটের কাছ থেকে শহরের নিয়ন্ত্রণ পুনরুদ্ধার করে। বর্তমানে এখানে কোনো বড় সংঘাত চলমান নেই।
ব্রোঞ্জ যুগ থেকে হেলেনিস্টিক সময়কাল
টাইগ্রিস নদীর ধারে একটি দুর্গ হিসেবে শহরটি ৬১৫ খ্রিস্টপূর্বাব্দে আসুর শহর আক্রমণের সময় ব্যাবিলনীয় রাজা নাবোপোলাসারের আশ্রয়স্থল হিসাবে অ্যাসিরিয়ার ক্রনিকলে প্রথম উল্লেখ করা হয়েছে।
খ্রিস্টান উপস্থিতি
৬ষ্ঠ শতাব্দী পর্যন্ত, সাসানীয় সাম্রাজ্যের মধ্যে খ্রিস্টান ধর্ম প্রধানত প্রাচ্যের গির্জার অধীনে দ্বিপ্রকৃতিবাদ ছিল। তবে, সহপ্রকৃতিবাদ মিশনারি কাজের ফলে, ৫৫৯ সালে, তিকরিত তার প্রথম বিশপ, আহুদেমেহের অধীনে একটি প্রধান অর্থোডক্স খ্রিস্টান কেন্দ্রে পরিণত হয়। তিকরিতের মারুথার অধীনে, বিশপপ্রিক একটি ম্যাফ্রিয়ানেতে উন্নীত হয়েছিল এবং শহরের ধর্মীয় এখতিয়ার মধ্য এশিয়া পর্যন্ত প্রসারিত হয়েছিল।
নবম শতাব্দী থেকে তিকরিতের খ্রিস্টানরা কিছু মুসলিম গভর্নরের গৃহীত বিধিনিষেধমূলক ব্যবস্থার কারণে উত্তর দিকে অভিবাসন শুরু করেন। অনেকেই মসুল এবং নিনেভ সমভূমির গ্রামে, বিশেষ করে বাখদিদা এবং তুর আবদিনে বসতি স্থাপন করেন। খ্রিস্টান সম্প্রদায় একটি ধাক্কা খেয়েছিল যখন সেখানের গভর্নর ১০৮৯ সালে "গ্রিন চার্চ" নামে পরিচিত প্রধান ক্যাথেড্রালটি ধ্বংস করার নির্দেশ দেন। মাফ্রিয়ান এবং তিকরিতের কিছু খ্রিস্টানকে মার মাত্তাই মঠে স্থানান্তরিত করতে হয়েছিল, যেখানে মঠের নীচে উপত্যকায় মেরকি নামে একটি গ্রাম প্রতিষ্ঠিত হয়েছিল। পরে একজন গভর্নর ক্যাথেড্রালের পুনর্নির্মাণের অনুমতি দেন। কিন্তু পরবর্তীতে আবারও সেখানে অস্থিরতা তৈরি হয়।
যাইহোক, ১৪ শতকের শেষের দিকে তৈমুরের দ্বারা ধ্বংস না হওয়া পর্যন্ত শহরটি সিরিয়াক অর্থোডক্স চার্চের একটি গুরুত্বপূর্ণ কেন্দ্র ছিল। ১৮ শতকের পর থেকে শহরে খ্রিস্টানদের উপস্থিতি বিলুপ্ত হয়ে যায়।
বাইজেন্টাইন থেকে অটোমান সময়কাল
এই শহরটি আরব খ্রিস্টান উপজাতি আইয়াদের বাসস্থান ছিল। আরবরা যখন শহরটি অবরোধ করেছিল তখন তারা গোপনে মুসলমানদের সাহায্য করেছিল। ৬৪০ সালে মুসলমানরা তিকরিতে প্রবেশ করে; তখন থেকে এটি জাজিরা প্রদেশের অংশ হিসাবে বিবেচিত হয়েছিল। পরে আরব ভূগোলবিদরা এটিকে ইরাকের অন্তর্গত বলে গণ্য করেন।
তিকরিত সংক্ষিপ্তভাবে নিজারি ইসমাইলীদের দ্বারা নিয়ন্ত্রিত ছিল। সেলজুক এর বিরুদ্ধে একটি ব্যর্থ অভিযানের পর, নিজারিরা শহরটি সেখানকার স্থানীয় শিয়া আরবদের কাছে হস্তান্তর করে।
১১৩৮ সালের দিকে সে শহরে মিশর ও সিরিয়ার সুলতান সালাহুদ্দিন আইয়ুবি জন্ম হয়। আধুনিক প্রদেশের রাজধানী তিকরিতের নামানুসারে এই শহরটির নামকরণ করা হয়।
শহরটি ১৩৯৩ সালে তৈমুরের দ্বারা বিধ্বস্ত হয়েছিল। উসমানীয় আমলে তিকরিত একটি ছোট বসতি হিসেবে বিদ্যমান ছিল যা রাক্কা প্রদেশের অন্তর্গত ছিল।
প্রথম বিশ্বযুদ্ধ এবং পরবর্তী সময়
শহরটি ইরাকের সাবেক রাষ্ট্রপতি সাদ্দাম হোসেনের জন্মস্থান। তিকরিতে ইরাকি সরকারের আধিপত্য বিস্তারের চেষ্টা হুসেনের কাছে বিব্রতকর বিষয় হয়ে ওঠে। ৩০ ডিসেম্বর, ২০০৬-এ ফাঁসির পর সাদ্দাম হোসেনকে তিকরিতের কাছে অবস্থিত তার নিজ শহর আল-আওজায় সমাহিত করা হয়েছিল।
ইরাকি সরকারের তিকরিতি আধিপত্য হুসেনের কাছে বিব্রতকর বিষয় হয়ে ওঠে। ৩০ ডিসেম্বর, ২০০৬-এ ফাঁসির পর সাদ্দাম হোসেনকে তিকরিতের কাছে অবস্থিত তার নিজ শহর আল-আওজায় সমাহিত করা হয়েছিল।
২০০৩ সালের ইরাক যুদ্ধ এবং পরবর্তী সময়
২০০৩ মার্কিন নেতৃত্বাধীন আক্রমণের প্রথম সপ্তাহগুলিতে, অনেক পর্যবেক্ষক অনুমান করেছিলেন যে সাদ্দাম তার "শেষ দুর্গ" হিসাবে তিকরিতে ফিরে আসবেন। সাদ্দামের সৃষ্ট রিপাবলিকান গার্ড সৈন্যদের শহর থেকে বের করে দেওয়ার উদ্দেশ্যে সেখানে প্রচুর বিমান হামলা চালানো হয়। ১৩ এপ্রিল, ২০০৩-এ কয়েক হাজার মার্কিন নৌসেনাবাহিনী এবং অন্যান্য জোট সদস্যদের ৩০০টি সাঁজোয়া যান শহরে একত্রিত হয় এবং তিকরিতের নিয়ন্ত্রণ নেয়।
পরবর্তীতে, তিকরিতে কোয়ালিশন বাহিনীর দ্বারা বেশ কয়েকটি বিদ্রোহী হামলার ঘটনা ঘটেছিল।
২২ নভেম্বর, ২০০৫-এ, মার্কিন সেনাবাহিনী, তিকরিতে সাদ্দাম হোসেনের প্রাথমিক প্রাসাদ কমপ্লেক্সের নিয়ন্ত্রণ সালাদিন প্রদেশের গভর্নরের কাছে হস্তান্তর করে, যিনি ইরাকি সরকারের প্রতিনিধিত্ব করেছিলেন।
১৮ এপ্রিল, ২০১০-এ আল কায়েদা নেতা আবু আইয়ুব আল-মাসরি এবং আবু আবদুল্লাহ আল-রশিদ আল-বাগদাদি তাকরিতে একটি অভিযানে নিহত হন
আইএসআইএল বিদ্রোহ (২০১১-১৫)
ইসলামিক স্টেট অফ ইরাক ২৯ মার্চ, ২০১১-এ তিকরিতে হামলা চালায়। এ হামলায় ৬৫ জন নিহত হন।
১১ জুন, ২০১৪-এ, উত্তর ইরাক আক্রমণের সময়, ইসলামিক স্টেট অফ ইরাক অ্যান্ড দ্য লেভান্ট শহরটির নিয়ন্ত্রণ নেয় । কয়েক ঘন্টা পরে, ইরাকি সেনাবাহিনী শহরটি পুনরুদ্ধার করার চেষ্টা করে, যার ফলে প্রচণ্ড যুদ্ধ হয়। ১২ জুন, আইএসয়াইএল অন্তত ১,৫৬৬ ইরাকি বিমান বাহিনীর ক্যাডেটকে তিকরিতের ক্যাম্প স্পিচার থেকে হত্যা করে। হামলার সময় ক্যাম্পে ৪,০০০ থেকে ১১,০০০ নিরস্ত্র ক্যাডেট অবস্থান করছিলেন। ইরাকি সরকার আইএসয়াইএন এবং আরব সোশ্যালিস্ট বাথ পার্টি- ইরাক অঞ্চলের সদস্যদের উভয়কেই এ হামলার জন্য দায়ী করেছে জুলাই ২০১৪ নাগাদ, সরকারি বাহিনী তিকরিত থেকে নিজেদের সৈন্যদের প্রত্যাহার করে নেয়।
২৫ সেপ্টেম্বর, ২০১৪-এ, ইসলামপন্থী জঙ্গিরা সেখানে ৭০০ খ্রিস্টাব্দের অ্যাসিরিয়ান গির্জা ধ্বংস করে। ঐতিহাসিক আল-আরবাইন মসজিদটিও বিস্ফোরিত হয়েছিল, এর আশেপাশের কবরস্থানের ক্ষতি হয়েছিল।
মার্চ ২০১৫ সালে, ইরাকি সেনাবাহিনী হাশদ শাবি নামের জনপ্রিয় বাহিনীকে সঙ্গে নিয়ে তিকরিত পুনরুদ্ধারের জন্য একটি অভিযান শুরু করে। ৩১ মার্চ, ইরাকি সরকার দাবি করে যে শহরটি পুনরুদ্ধার করা হয়েছে।
ভূগোল
তিকরিত বাগদাদ থেকে প্রায় উত্তরে  টাইগ্রিস নদীর তীরে অবস্থিত।
শহরটি অর্ধ-আন্দোলিত এলাকার মধ্যে অবস্থিত। এটি শাখা এবং উপত্যকা ভেদ করে এবং টাইগ্রিস নদীর দিকে খুব ঢালু ঢাল দিয়ে শেষ হয়, যার উচ্চতা ৪৫-৫০ মিটার।
জলবায়ু
কোপেন-গিগার জলবায়ু শ্রেণীবিভাগ সিস্টেম শহরটির জলবায়ুকে উষ্ণ মরুভূমি (BWh) হিসাবে উল্লেখ করে।
সংস্কৃতি এবং সম্প্রদায়
২০০৩ সালের ইরাক যুদ্ধের সময় তিকরিত জাদুঘরটি ক্ষতিগ্রস্ত হয়েছিল।
তিকরিত বিশ্ববিদ্যালয় ১৯৮৭ সালে প্রতিষ্ঠিত হয়েছিল এবং এটি ইরাকের বৃহত্তম বিশ্ববিদ্যালয়গুলির মধ্যে একটি।
তিকরিত স্টেডিয়াম একটি বহুমুখী স্টেডিয়াম যা বেশিরভাগ ফুটবল ম্যাচের জন্য ব্যবহৃত হয়। এটি সালাহ আদ দিন এফসির হোম স্টেডিয়াম। এটির ধারণক্ষমতা ১০,০০০ দর্শক।তিকরিতে ৩০,০০০ আসনের ধারণক্ষমতার ফিফার আন্তর্জাতিক মানসম্পন্ন একটি নতুন বিশ্ব-মানের স্টেডিয়ামও তৈরি করা হচ্ছে।
সামরিক সুবিধা
ইরাকি বিমান বাহিনীর তিকরিতে বেশ কয়েকটি বিমান ঘাঁটি রয়েছে। যেমনঃ তিকরিত দক্ষিণ বিমান ঘাঁটি, তিকরিত পূর্ব বিমান ঘাঁটি এবং আল সাহরা এয়ারফিল্ড (তিকরিত এয়ার একাডেমি, পূর্বে ক্যাম্প স্পিচার )।
পরিবহন
তিকরিত শহরে দুটি ছোট বিমানবন্দর রয়েছে। সেগুলো হলো:
খয়েরা
খয়েরা(বৈজ্ঞানিক নাম: Suastus gremius (Fabricius)) 'হেসপারিডি' (Hespaeriidae) বা স্কিপারস (Skippers) গোত্র ও 'হেসপারিনি' (Hesperiinae) উপ-গোত্রের অন্তর্ভুক্ত ছোট আকৃতির প্রজাতি।
আকার
খয়েরা এর প্রসারিত অবস্থায় ডানার আকার ৩২-৪২ মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত খয়েরা এর উপপ্রজাতি হল-
বিস্তার
ভারতের প্রায় সর্বত্র, নেপাল, বাংলাদেশ, ভুটান, শ্রীলঙ্কা, পাকিস্তান, মায়ানমার এর বিভিন্ন অঞ্চলে এদের পাওয়া যায়।
পুরুষ
ডানার উপরিতল জলপাই -বাদামি। সামনের ডানায় কোস্টার নিচ থেকে ডরসামের উপর পর্যন্ত কয়েকটি বিভিন্ন আকৃতির ছোট- বড় লালচে হলুদ-সাদা (ochreous - white) ও অর্ধ-স্বচ্ছ ছোপ বর্তমান। উক্ত ছোপগুলির মধ্যে ডীস্কো-সেলুলার অংশের মধ্যভাগে একটি ছোট ছোপ; শীর্ষভাগের সাম্যান্য নিচে (sub-apical) ৩ টি ছোট ছোপ (সবার উপরেরটি ক্ষুদ্রতম); ৩ টি বড় ও তীর্যক রেখায় অবস্থিত ডিসকাল ছোপ ১,২ ও ৩ নং শিরামধ্যে। (মধ্যের ছোপটি বৃহত্তম, কিছুটা ডিম্বাকৃতি ও বাইরের দিকে দন্তাকৃতি খাঁজকাটা)। উক্ত ডিসকাল ছোপ তিনটির আকার বিভিন্ন নমুনায় পরিবর্তনশীল। কোনো কোনো নমুনায় মধ্যবর্তী ডিসকাল ছোপটির একদম নিচেই একটি সরু লম্বাটে ছোট ছোপ দৃশ্যমান। পিছনের গোলাকৃতি ডানা সামনের ডানার তুলনায় অধিকতর ফ্যাকাশে ও চওড়া কালো কোস্টাল প্রান্ত-পটি যুক্ত। পিছনের ডানা দাগ-ছোপহীন। উভয় ডানার সিলিয়া বা প্রান্তরোয়া হলদেটে বাদামি।
ডানার নিম্নতল ধূসর বাদামি বা ধূসর ও গোলাপি আভাযুক্ত। সামনের ডানায় সাব-কোস্টাল শিরার নিচে ভিতরের দিকের অংশ খানিক চওড়াভাবে কালচে আঁশে ছাওয়া ও বাকি অংশ ধূসর-গোলাপি।সামনের ডানার উপরিতলের ছোপগুলি স্বচ্ছতার কারণে নিম্নতলে অস্পষ্টভাবে দৃশ্যমান। টার্মিনাল প্রান্তরেখা পুরু ও কালচে ।পিছনের ডানা বাদামির উপরে ধূসর আঁশে ছাওয়া ও কতগুলি সুস্পষ্ট কালো ছোট ছোপযুক্ত যেগুলির সাহায্যে এই প্রজাতিকে সহজেই অন্যান্য স্কিপারদের থেকে আলাদা করা যায়। উক্ত কালো ছোপগুলির মধ্যে সেল এর বহিঃপ্রান্তে একটি গোলাকৃতি কালো ছোপ; ৩-৪ টি ডিসকাল ছোপের একটি বাঁকানো অসম্পূর্ণ সারি চোখে পড়ে। কালো ছোপগুলি সবকটিই ফ্যাকাশে সাদা বলয়যুক্ত (ringed) এবং কালো ছোপের সংখ্যা ভিন্ন ভিন্ন নমুনায় পরিবর্তনশীল।
শুঙ্গ কালো; শুঙ্গের শীর্ষে মুগুরাকৃতি অংশের (club) ডগা কমলা।মাথা, বক্ষদেশ ও উদর উপরিতলে ঘন বাদামি বা কালচে বাদামি ও নিম্নতলে ধূসর ।পা গুলি ধূসর বর্ণের।
আচরণ
সুলভ-দর্শন এই প্রজাতি তীব্র বেগে সরলরেখায় স্বল্পদূরত্ব ওড়ে। অন্যান্য স্কিপারদের ন্যায় এদের উড়ান এলোমেলো নয়। এক বসার জায়গা থেকে অন্য বসার জায়গায় তীরের বেগে উড়ে যায়। এরা ভূমির কাছাকাছি নিচ দিয়ে ও বড় গাছের উচ্চতায় সমান স্বচ্ছন্দে ওড়ে। এরা প্রায়শই গাছের ডাল, পাতা, ঝোপঝাড়, ফুল ও মাটি বা পাথরে অবস্থান করে, তবে খুবই সীমিত কালের জন্য; দু-এক মুহূর্ত বসেই আবার উড়ে যায় অন্য বসার জায়গায়। ভিজে মাটি, পাথরের ভিজে ছোপ, পাকা ফল ও পাখির বিষ্ঠায় অবস্থান করে খাদ্যরস আহরণ করতে এই প্রজাতিকে নিয়মিতভাবে দেখা যায়। ইহারা রোদ পোহাতে ভীষণ পছন্দ করে। পুরুষ প্রকারকে সামনের ডানা সামান্য মেলে ও পিছনের ডানা অনুভুমিক ভাবে মেলে পাতায়, ডালে, মাটিতে ও পাথরে বসে রোদ পোহাতে প্রায়ই দেখা যায়।গ্রামাঞ্চলে ভিজে বা স্যাঁতস্যাতে মাটির দেওয়ালে মাঝেমধ্যেই এই প্রজাতিকে বিশ্রামরত অবস্থায় চোখে পড়ে। পাহাড়ি জঙ্গলে, সমতলের জঙ্গল বা ঝোপঝাড়পূর্ণ পরিবেশে, জঙ্গলের সীমানায় খোলাজায়গায় সর্বত্রই এদের দর্শন মেলে। পাহাড়ের পাদদেশ থেকে ১২০০ মি, উচ্চতা পর্যন্ত প্রায় সারাবছরই এদের বিচরণ লক্ষ্য করা যায়।
ডিম
ইটের মতো লাল, অর্ধ-গোলাকার। পাম জাতীয় বিভিন্ন গাছের পাতার কিনারায় এরা ডিম পাড়ে।
শূককীট
শুককীট (larva) ফ্যাকাশে সবুজ ও পিঠের উপর দিয়ে একটা গাঢ় সবুজ রেখা গেছে শরীরের সামনে থেকে পিছন অবধি। শরীরের এখানে ওখানে কিছু কিছু নীলচে সবুজের ছোপ দেখা যায়।শ্বাসছিদ্রগুলি ক্ষুদ্র কালো বিন্দুর মতো, দেহত্বকে কোঁচকানো ভাব। মাথা ময়লা সাদা। গোলমরিচ গুঁড়োর মতো কালচে খয়েরির ছিটা দিয়ে তৈরি দুটি লম্বা ছোপ দুই গাল দিয়ে নিচের দিকে নেমে এসেছে ও ক্রমশ চওড়া হয়েছে। নিচের দিকে মাঝামাঝি ওরকম আর একটি বাঁকা ছোপ পূর্বোক্ত ছোপ দুটিকে সংযুক্ত করেছে। শুককীট বাস করে পাম গাছের পাতাকে মুড়ে একটি খোপের মতো বানিয়ে। এই আস্তানা থেকে বাইরে বেরিয়ে বেরিয়ে খাদ্য সংগ্রহ করে শুককীট।
মূককীট
মুককীট তৈরি হয় পাতার ডগার দিকে অনুরূপ একটা খোপের ভিতর। মুককীটের মাথা, বক্ষ ও ডানার আবরণী অংশ ঘাসের মতো সবুজ; বাকি অংশ হলদেটে সবুজ।
কলোরাডো নদী (টেক্সাস)
কলোরাডো নদী মার্কিন যুক্তরাষ্ট্রের টেক্সাস রাজ্যের প্রায় দীর্ঘ নদী  । এটি মার্কিন যুক্তরাষ্ট্রের ১৮তম দীর্ঘ নদী  এবং টেক্সাসের দীর্ঘতম নদী যার উৎস এবং এর বদ্বীপ উভয়ই টেক্সাসে অবস্থিত।
এর নিষ্কাশন অববাহিকা এবং এর বেশিরভাগ শুষ্ক শাখা নদী নিউ মেক্সিকো পর্যন্ত প্রসারিত। মাতাগর্দা বে এর মেক্সিকো উপসাগরে পতিত হওয়ার আগে এটি ডওসন কাউন্টি থেকে দক্ষিণ-পূর্বে বলিঞ্জার, মার্বেল জলপ্রপাত, অস্টিন, ব্যাস্ট্রপ, স্মিথভিল, লা গ্রেঞ্জ, কলোম্বাস, ওয়ার্টন এবং বে সিটির মধ্য দিয়ে প্রবাহিত হয়।
ইতিহাস
কলোরাডো নদী, স্পেনীয় ভাষায় যার অর্থ 'লাল' বা 'লালচে' নদী, স্প্যানিশ অভিযাত্রীরা প্রায়শই উত্তরে ব্রাজোস নদীর সাথে বিভ্রান্ত হয়ে পড়তেন। এই দুটি প্রতিবেশী নদীর ইউরোপীয় আবিষ্কারক বর্তমান কলোরাডো নদীকে Brazos de Dios বলেছিলেন এবং বর্তমান ব্রাজোসকে কলোরাডো নদী বলে অভিহিত করেছেন। দুটি নাম পরে বিপরীত করা হয়েছে।
উপরের কলোরাডো নদী ১৮ শতকের গোড়া থেকে ১৯ শতকের শেষভাগ পর্যন্ত কোমাঞ্চদের নিয়ন্ত্রণাধীন ছিল। ১৭৫৭ সালে স্পেনীয় টেক্সাস সান সাবা নদীর উপর কলোরাডো নদীর সাথে এর মিলিত হওয়ার স্থানের কাছাকাছি একটি বহির্মুখী ক্যাথলিক মিশন ( মিশন সান্তা ক্রুজ দে সান সাবি ) প্রতিষ্ঠার চেষ্টা করেছিল। প্রতিরক্ষাহীন এবং কোমাঞ্চ উপজাতি দ্বারা একটি আঞ্চলিক আক্রমণ হিসাবে নেওয়া মিশনটি ১৫৫৮ সালে প্রায় ২,০০০ কোমাঞ্চ এবং তাদের মিত্রদের দ্বারা বরখাস্ত করা হয়েছিল। প্রায় এক শতাব্দী ধরে কোমঞ্চদেরকে কলোরাডো নদীর উপরের অংশে কার্যকরভাবে চ্যালেঞ্জ দেওয়ার সামর্থ্য হয়নি।
নদী পরিবর্তন
নদীটি কৃষিকাজ, শহর ও বিদ্যুত উৎপাদনের জন্য পানির একটি গুরুত্বপূর্ণ উৎস। নদীর তীরে প্রধান মানবসৃষ্ট জলাশয়ের মধ্যে রয়েছে বুচানান লেক, ইনকস লেক, লেক এলবিজে, লেক মার্বেল জলপ্রপাত, লেক ট্র্যাভিস, লেক অস্টিন এবং অস্টিনের লেডি বার্ড লেক । সম্মিলিতভাবে এই হ্রদগুলি হাইল্যান্ড হ্রদ হিসাবে পরিচিত। প্রতিটি বড় হ্রদে বিদ্যুৎকেন্দ্র চালিত করার পাশাপাশি বে সিটির নিকটে দক্ষিণ টেক্সাস পারমাণবিক প্রকল্পকে শীতল করার জন্য কলোরাডোর পানি ব্যবহৃত হয়। কলোরাডো রিভার মিউনিসিপাল ওয়াটার জেলা হাইল্যান্ড লেকের তিনটি জলাধারের ( স্নাইডারের নিকটে লেক জেবি থমাস, রবার্ট লির নিকটে ইভি স্পেন্স জলাধার এবং বলিঞ্জারের নিকটে ওএইচ আইভি জলাধার ) মালিক এবং এগুলো পরিচালনা করছে।
প্রধান উপনদী
কলোরাডো নদীর সাথে পাঁচটি উল্লেখযোগ্য উপনদী যুক্ত হয়েছে : কঞ্চো নদী, পেকান বায়ু, ল্লানো নদী, সান সাবা নদী এবং পেদার্নালেস নদী। বিলেস ক্রিকও একটি শাখানদী যা সালফার স্প্রিংস ড্র, জনসন ড্র, ম্যাককেঞ্জি, সেমিনোল, মনুমেন্ট, মাস্ট্যাং এবং মিডল্যান্ড ড্রয়ের মতো অ্যারোইয়ের পানিতে প্রবাহিত হয়।
সাত্ত্বিক আহার
থাম্ব|275px|সাত্ত্বিক খাবার, নিরামিষ খাবার সাত্ত্বিক খাবার হল এমন খাদ্য যা খাদ্যের উপর ভিত্তি করে তিনটি যোগিক গুণাবলীর মধ্যে গুণ ধারণ করে যা সত্ত্ব নামে পরিচিত। সাত্ত্বিক খাদ্য সত্তার গুণাবলী ভাগ করে, যার মধ্যে কিছু "বিশুদ্ধ, অত্যাবশ্যক, শক্তি ধারণকারী, পরিষ্কার, সচেতন, সত্য, জ্ঞানী"। সাত্ত্বিক খাদ্য অহিংসার উদাহরণ দিতে পারে, অন্য জীবের ক্ষতি না করার নীতি। যেকারণে যোগীরা প্রায়ই নিরামিষ খাদ্য অনুসরণ করে।
সাত্ত্বিক খাদ্য হল নিয়ম যা মৌসুমী খাবার, ফলের উপর জোর দেয় যদি কারও চিনির সমস্যা না থাকে, বাদাম, বীজ, তেল, পাকা সবজি, শাকসবজি, গোটা শস্য ও আমিষবিহীন প্রোটিন। যখন গাভীকে খাওয়ানো হয় এবং সঠিকভাবে দুধ পান করা হয় তখন দুগ্ধজাত দ্রব্যের পরামর্শ দেওয়া হয়।
প্রাচীন ও মধ্যযুগীয় যুগের সাহিত্যে, আলোচিত ধারণাটি মিতাহার, যার আক্ষরিক অর্থ "খাওয়ার মধ্যপন্থা"। সাত্ত্বিক খাদ্য হল আয়ুর্বেদিক সাহিত্যে প্রস্তাবিত এক ধরনের চিকিৎসা।
ব্যুৎপত্তি
সাত্ত্বিক শব্দটি সত্ত্ব থেকে উদ্ভূত যা সংস্কৃত শব্দ। সত্ত্ব হল ভারতীয় দর্শনের জটিল ধারণা, যা অনেক প্রসঙ্গে ব্যবহৃত হয়, এবং এর অর্থ হল "বিশুদ্ধ, সারাংশ, প্রকৃতি, অত্যাবশ্যক, শক্তি, পরিষ্কার, সচেতন, শক্তিশালী, সাহস, সত্য, সৎ, জ্ঞানী, জীবনের মৌলিকতা"।
এইভাবে সাত্ত্বিক খাদ্যের অর্থ হল খাদ্য ও খাওয়ার অভ্যাসকে অন্তর্ভুক্ত করা যা "বিশুদ্ধ, অপরিহার্য, প্রাকৃতিক, অত্যাবশ্যক, শক্তি প্রদানকারী, পরিষ্কার, সচেতন, সত্য, সৎ, জ্ঞানী"।
দীপ্তায়ন ঘোষ
দীপ্তায়ন ঘোষ (জন্ম: ১০ই আগস্ট ১৯৮৮) একজন ভারতীয় বাঙালি দাবা খেলোয়াড় ও গ্র্যান্ডমাস্টার। তিনি কলকাতার সাউথ পয়েন্ট উচ্চ বিদ্যালয়ের শিক্ষার্থী ছিলেন। তিনি ২০১৬ সালের মার্চ মাসে ভিয়েতনামের হো চি মিন সিটিতে এইচডিব্যাঙ্ক আন্তর্জাতিক দাবা ওপেন টুর্নামেন্টে শিরোপার জন্য প্রয়োজনীয় তৃতীয় এবং চূড়ান্ত নর্ম অর্জনের পরে ১৭ বছর বয়সে গ্র্যান্ডমাস্টার শিরোপা অর্জন করেন
ঘোষ ২০০৮ সালে অনূর্ধ্ব-১০ বিভাগে এশিয়ান যুব দাবা চ্যাম্পিয়নশিপে স্বর্ণপদক জিতেছিলেন ; ২০০৯ সালে অনূর্ধ্ব -১২ বিভাগে। এবং ২০১৪ সালের বিশ্ব যুব অনূর্ধ্ব -১৬ দাবা অলিম্পিয়াডে স্বর্ণপদক বিজয়ী ভারতীয় দলের সদস্য ছিলেন
দিয়েগো ফরলান
দিয়েগো মার্টিন ফরলান কোরাজো (জন্ম ১৯ মে, ১৯৭৯) উরুগুয়ের জাতীয় ফুটবল দলের একজন খেলোয়াড়। তিনি স্ট্রাইকার হিসেবে খেলে থাকেন। তিনি বর্তমানে স্প্যানিশ ক্লাব অ্যাথলেটিকো মাদ্রিদে খেলছেন।
ধর্ম
ধর্ম ( ধর্‌মো) হলো নির্দিষ্ট আচরণ ও অনুশীলন, নৈতিকতা, বিশ্বাস, বিশ্বদৃষ্টিভঙ্গি, গ্রন্থ, পবিত্র স্থান, ভবিষ্যদ্বাণী, ধর্মে নীতিশাস্ত্র বা সংস্থার একটি সামাজিক-সাংস্কৃতিক ব্যবস্থা, যা মানবতাকে অতিপ্রাকৃত, অতীন্দ্রিয় এবং আধ্যাত্মিকতা উপাদানগুলোর সাথে সম্পর্কিত করে; কিন্তু, কোনো অবিকল একটি ধর্ম গঠন করে তা নিয়ে কোনো পণ্ডিতের ঐকমত্য নেই।
হ্যাচারি
হ্যাচারি (Hatchery) বলতে এমন এক ধরনের জলাশয়কে বোঝায় যেখানে মাছের পোনা উৎপাদন করা হয়। হ্যাচারি হলো এক ধরনের মৎস্য খামার যেখানে প্রজনন মাছ রাখার পুকুর থাকে এবং সেখান থেকে প্রজনন মাছ গুলোকে ডিম ছাড়া, ডিম ফুটানো, শুক ও শুকোত্তর পোনা লালনের ব্যবস্থা থাকে।
ধর্ম
বিভিন্ন ধর্মে ঐশ্বরিক, পবিত্র জিনিস, বিশ্বাস, একটি অতিপ্রাকৃত সত্ত্বা বা অতিপ্রাকৃত প্রাণী "এক ধরনের উল্লসিত তাড়না এবং অতিক্রম যা বাকি জীবনের জন্য নিয়ম ও ক্ষমতা সরবরাহ করে" থেকে শুরু করে বিভিন্ন উপাদান থাকতে পারে বা নাও থাকতে পারে। ধর্মীয় রীতিনীতির মধ্যে আচার, উপদেশ, স্মরণসভা বা সঙ্গীত (দেবতা ও/অথবা সাধুদের), উৎসর্গ (উপাসনা), উৎসব, ভোজ, বিবাহপরিষেবা, ধ্যান, প্রার্থনা, সঙ্গীত, শিল্প, নৃত্য, জনসেবা বা মানব সংস্কৃতির অন্যান্য দিক অন্তর্ভুক্ত থাকতে পারে। ধর্মগুলির পবিত্র ইতিহাস এবং আখ্যান রয়েছে, যা পবিত্র শাস্ত্র এবং প্রতীক এবং পবিত্র স্থানগুলিতে সংরক্ষিত থাকতে পারে, যার লক্ষ্য বেশিরভাগই জীবনকে অর্থ প্রদান করা। ধর্মগুলিতে সাংকেতিক গল্প থাকতে পারে, যা কখনও কখনও অনুসারীরা সত্য বলে মনে হয়, যা জীবন, মহাবিশ্ব এবং অন্যান্য ঘটনার উৎপত্তি ব্যাখ্যা করার চেষ্টা করতে পারে। ঐতিহ্যগতভাবে, আধ্যাত্মিক বিশ্বাস, যুক্তি ছাড়াও, ধর্মীয় বিশ্বাসের উৎস হিসাবে বিবেচিত হয়েছে।
বিশ্বব্যাপী আনুমানিক ১০,০০০ স্বতন্ত্র ধর্ম রয়েছে। বিশ্বের জনসংখ্যার প্রায় ৮৪℅ খ্রীষ্টধর্ম, ইসলাম, সনাতন ধর্ম, বৌদ্ধধর্ম বা লোকধর্মের, কোনো না কোনো ধরনের সাথে যুক্ত। ধর্মীয়ভাবে অসম্পৃক্ত জনসংখ্যার মধ্যে রয়েছে যারা কোনো নির্দিষ্ট ধর্ম, নাস্তিক এবং অজ্ঞেয়বাদীদের সাথে সনাক্ত করে না। যদিও ধর্মীয়ভাবে অসম্পৃক্তরা বিশ্বব্যাপী বৃদ্ধি পেয়েছে, কিন্তু ধর্মীয়ভাবে অসম্পৃক্তদের অনেকেরই এখনও বিভিন্ন ধর্মীয় বিশ্বাস রয়েছে।
হ্যাচারি
প্রাকৃতিক উপায়ে নদ-নদী থেকে সংগৃহীত পোনাতে অনেক জীব প্রজাতির লার্ভা বা পোনা মিশ্রিত থাকে। এছাড়া প্রাকৃতিক পোনার উৎস সমূহ দিন দিন কমে যাচ্ছে মনুষ্য সৃষ্ট বিপর্যয় এর কারণে। তাই মৎস্য চাষ করতে হলে চাষযোগ্য মাছের পোনা উৎপাদন অপরিহার্য। আর পোনা উৎপাদনের জন্য প্রয়োজন হ্যাচারি।
ধর্ম
ধর্মীয় অধ্যয়ন ধর্মতত্ত্ব, তুলনামূলক ধর্মতত্ত্ব এবং সামাজিক বৈজ্ঞানিক অধ্যয়নসহ বিভিন্ন গ্রন্থগত শাখা নিয়ে গঠিত। ধর্মের তত্ত্বগুলো ধর্মের উৎপত্তি এবং কাজের জন্য বিভিন্ন ব্যাখ্যা প্রদান করে, যার মধ্যে ধর্মীয় সত্ত্বা এবং বিশ্বাসের তত্ত্ববিদ্যার ভিত্তিও রয়েছে।
হ্যাচারি
হ্যাচারির উপাদান
হ্যাচারি তৈরির প্রথম শর্তই হলো স্থান নির্বাচন। যে সব স্থানের মাটিতে প্রয়োজনীয় পুষ্টি উপাদান রয়েছে, পুকুরে সারা বছর পানি থাকে, পানি সরবরাহ বা নিস্কাশনের ব্যবস্থা রয়েছে, পানির গুনাগুন মৎস্য চাষের উপযোগী ও যাতায়াতের ভালো ব্যবস্থা থাকে, সেখানে হ্যাচারি স্থাপন করা যায়। এ ছাড়া হ্যাচারিতে উৎপাদিত পোনার জন্য আশে পাশে চাহিদা থাকতে হবে। হ্যাচারি নির্মাণ করার জন্য প্রয়োজনী উপকরণাদি ও মাছের খাদ্য সরবরাহ সুনিশ্চিত এবং পরিবেশ দুষণমুক্ত হলেই কেবল হ্যাচারি নির্মাণ করা যেতে পারে।
ধর্ম
ব্যুৎপত্তি
ধর্ম শব্দটির উৎপত্তি সংস্কৃত √ধৃ হতে (অর্থ 'ধারণ')। 'একজন ব্যক্তি তার জীবনে তার যত প্রকার বৈশিষ্ট্যকে ধারণ করে সব মিলিয়ে হয় তার ধর্ম।' তার বিশ্বাস, তার পরম্পরাগত শিক্ষা, তারা আচার ব্যবহার ইত্যাদি এই সবই তার ধর্ম। যেভাবে আগুনের ধর্ম দহন করা, জলের ধর্ম শীতলতা, পশুর ধর্ম পশুত্ব, তেমনি মানুষের ধর্ম হয় মনুষত্ব। কিন্তু শাস্ত্র বলে মানুষ উচ্চমার্গীয় একটি জীব এবং এই উচ্চমার্গীয় জীবকে নির্ণয়ের জন্য মনুস্মৃতি বা (মনুষ্যের বিধি বিধান সম্বলিত গ্রন্থ)লেখা হয়েছে। এই গ্রন্থ অনুসারে মনুষ্য ধর্ম বিবেচিত হবে দশটি গুণ এর মাধ্যমে, যে দশটি গুণের উপস্থিতি তাদেরকে মনুষ্য প্রমাণ করবে। যথা-
ধৃতিঃ ক্ষমা দম অস্তেয় শৌচং ইন্দ্রনিগৃহ। ধীঃ বিদ্যা সত্যম্ অক্রোধ দশকম ধর্মস্য লক্ষণম্।। — মনুস্মৃতি
ইংরেজি Religion (উচ্চারণ: রিলিজিয়ন, অর্থ: উপসনা ধর্ম) শব্দটির উৎপত্তি ফরাসি religion থেকে, যেমন, "religious community" (উচ্চারণ: রিলিজিয়াস কমিউনিটি, অর্থ: ধর্মীয় সম্প্রদায়)। আবার এটি এসেছে লাতিন religionem থেকে (nom. religio) যার অর্থ “পবিত্র বিষয়ের প্রতি শ্রদ্ধা, ঈশ্বরদের প্রতি নিষ্ঠা” ("respect for what is sacred, reverence for the gods"), এবং “বাধ্যতা, যা মানুষ ও ঈশ্বরদের মধ্যে সেতুবন্ধনস্বরূপ” ("obligation, the bond between man and the gods"), যেটি আবার লাতিন religiō থেকে পাওয়া।
হ্যাচারি
হ্যাচারির বিভিন্ন অংশ
আধুনিক হ্যাচারিতে কার্প জাতীয় ও অন্যতম মাছের কৃত্রিম প্রজনন করা হয় ফলে মূল হ্যাচারিতে কৃত্রিম প্রজননের সবরকম সুবিধাদি থাকা প্রয়োজন। আধুনিক মূল হ্যাচারির অংশগুলো হলো:
ধর্ম
ব্যুৎপত্তি
উনিশ শতকের প্রখ্যাত ভাষাতত্ত্ববিদ ম্যাক্স মুলারের মতে, ইংরেজি ভাষায় ব্যবহৃত ‘religion’ শব্দটির শব্দমূল, লাতিন religio (উচ্চারণ: রিলিজিও) শব্দটি মূলত ব্যবহৃত হতো “ঈশ্বর কিংবা ঈশ্বরবর্গের প্রতি নিষ্ঠা, পবিত্র বিষয়সমূহ সম্পর্কে সাবধানী চিন্তা ও ভক্তি (যেটিকে পরবর্তীতে সিসারো ‘অধ্যবসায়’ হিসেবে ব্যাক্ত করেন)” অর্থে। ম্যাক্স মুলার পৃথিবীর বিভিন্ন প্রান্তের বহু সংস্কৃতিকে ইতিহাসের এই সন্ধিক্ষণে অনুরূপ ক্ষমতা-কাঠামোর অধিকারী হিসেবে চিন্হিত করেন, যেগুলোর মধ্যে মিশরীয়, পারস্যীয় ও ভারতীয় সংস্কৃতিও অন্তর্ভুক্ত। তার মতে আজ যেগুলোকে আদিম ধর্মমত বলা হয়, তৎকালীন মানুষের কাছে সেগুলো ছিল কেবলই ‘আইন’ মাত্র।
অনেক ভাষাতেই এমন শব্দাবলি রয়েছে যেগুলোকে ‘ধর্ম’ হিসেবে অনুবাদ করা যেতে পারে, কিন্তু ভাষাভাষিরা হয়তো ভিন্নভাবে সেগুলো ব্যবহার করতে পারেন। আবার কিছু ভাষায় ধর্ম বলতে কোন শব্দই নেই। উদাহরণস্বরূপ, সংস্কৃত धर्म (উচ্চারণ: ধার্মা বা dharma) শব্দটিকে কখনও কখনও ‘উপাসনা ধর্ম’ হিসেবে ভাষান্তর করা হলেও এর আরেকটি অর্থ ‘আইন’। চিরায়ত যুগে দক্ষিণ এশিয়ায় ভক্তির মাধ্যমে প্রায়শ্চিত্ত (penance through piety) এবং ধর্মানুষ্ঠানিক ও ব্যবহারিক প্রথাগুলোও আইন শিক্ষার অন্তর্ভুক্ত ছিল। প্রথমদিককার মধ্যযুগীয় জাপানে ‘সাম্রাজ্যবাদী আইন’ এবং সর্বজনীন বা ‘বুদ্ধের আইনের’ মধ্যে এক ধরনের মেলবন্ধন ছিল, যেগুলো পরবর্তীকালে বিচ্ছিন্ন হয়ে ক্ষমতার স্বাধীন উৎসে পরিণত হয়।
হিব্রু ভাষায় ‘ধর্মের’ কোন অবিকল সমার্থক শব্দ নেই, এবং ইহুদি ধর্ম স্পষ্টরূপে ধর্মীয়, জাতীয়তাবাদী, বর্ণীয় কিংবা সাম্প্রদায়িক পরিচয়সমূহের মধ্যে কোন পার্থক্য দেখায় না। এই ধর্মের কেন্দ্রীয় ধারণাসমূহের মধ্যে ‘halakha’ (উচ্চারণ: হালাকা বা হালাখা) অন্যতম, যার অর্থ, ‘পথ’ বা ‘পথে চলা’, যা আবার অনেকসময় ‘আইন’ হিসেবেও অনুবাদ করা হয়। এই আইন দ্বারা ধর্মীয় আচার-অনুষ্ঠান, বিশ্বাস ও দৈনন্দিন জীবনে এর প্রয়োগ নির্দেশিত হয়।
সংজ্ঞা
পণ্ডিতগণ ধর্মের সংজ্ঞা নিয়ে একমত হতে ব্যর্থ হয়েছেন। তবে, দুটি সাধারণ সংজ্ঞা ব্যবস্থা রয়েছে: সমাজতাত্ত্বিক/কার্যকরী এবং ঘটনাগত/দার্শনিক।
আধুনিক পাশ্চাত্য মতবাদ
ধর্মের ধারণার উৎপত্তি আধুনিক যুগে পাশ্চাত্য সভ্যতায়।
ধর্মের বৈশিষ্ট্য
প্রাণী সুলভ ধর্ম অথবা বৈশিষ্ট্য - পৃথিবীর অন্য সকল প্রাণীর মতই মানুষেরও কিছু বৈশিষ্ট্য রয়েছে, যেমন - খাওয়া, ঘুম, ভয়, মৈথুন, মলত্যাগ, বিবাদ, আত্মরক্ষা, পরিবেশে টিকে থাকার আয়োজন।
মনুষ্য সুলভ ধর্ম অথবা বৈশিষ্ট্য - যে কারণে তারা মানুষ অর্থাৎ তাদের অর্জিত জ্ঞান, যা কেবল অনুভবই করা যায়, দেখা যায়না। এ বৈশিষ্ট্যের দ্বারাই মানুষ তার প্রাণী সুলভ ধর্ম অথবা বৈশিষ্ট্যকে নিয়ন্ত্রণ করে থাকে। কেবলমাত্র সমাজে বেড়ে ওঠা মানুষ্যের (হোমো স্যাপিয়েন্স-এর) মাঝেই এই বৈশিষ্ট্য লক্ষ্য করা যায়, যেমন - পরিচিতি, ভাবের আদান-প্রদানের জন্য ভাষা জ্ঞান, সামাজিকতা, পঞ্চ ইন্দ্রিয় কে নিয়ন্ত্রণের ক্ষমতা, ষষ্ঠ ইন্দ্রিয় দ্বারা উপলব্ধি, চিন্তা করে আবিষ্কারের ক্ষমতা, বিশ্লেষণাত্মক মন, স্ব প্রতিফলনের ক্ষমতা, চেতনা ও বোধশক্তি, ইচ্ছাশক্তি, আবেগ ও অনুভূতি, ধৈর্য, বিবেক, ক্ষমা। এই মনুষ্য সুলভ ধর্ম অথবা বৈশিষ্ট্যের জন্য কালে কালে বিভিন্ন দর্শন, নিয়মকানুন এবং পথনির্দেশনা এসেছে।
ধর্মের ইতিহাস
ধর্মের ইতিহাস বিভিন্ন ধর্মমতে ভিন্ন ভিন্ন, তবে বর্তমান পৃথিবীর প্রধান তিনটি ধর্ম অর্থ্যাৎ ইসলাম, খ্রিস্টান ও ইহুদি ধর্মমতে পৃথিবীর সকল মানুষ একজন পিতা ও একজন মাতা থেকে জন্ম গ্রহণ করেছে। এই দুইজন আদি পিতা আদম (Adam) ও মাতা হাওয়া (Eve) এর মাধ্যমে পৃথিবীর সকল মানুষের জন্ম। এই তিন ধর্মের পবিত্র গ্রন্থ যথাক্রমে কুরআন মাজিদ, বাইবেল (নিউ টেস্টামেন্ট) ও তাওরাহ (ওল্ড টেস্টামেন্ট) থেকে এই ঘটনার সুত্র পাওয়া যায়। মানব্জাতির সৃষ্টির পর থেকেই মুলত মানুষের ধর্মের সুত্রপাত। ইসলাম ধর্মমতে আদম (আলাইহিস সালাম) পৃথিবীতে আগমনের পর তার প্রাথমিক কাজ ছিল কীভাবে পৃথিবীতে জীবন ধারণ করতে হবে তা প্রতিপালন করা এবং এক্ষেত্রে ফেরেশতা জিবরাইল (আলাইহিস সালাম) (Gabrial) আদম (আলাইহিস সালাম) কে সহযোগিতা করেছেন। কীভাবে ঘর নির্মাণ করতে হবে, খাবার তৈরী করতে হবে, শিকার করতে হবে এসকল জিনিস ছিল তার প্রাথমিক ধর্ম। পরবর্তিতে আদম (আলাইহিস সালাম) ও হাওয়া (আলাইহিস সালাম) এর সন্তানসন্ততি জন্মগ্রহণ করলে তখনো তাদের জীবনধারণ করাটাই ছিল তাদের ধর্মের মূল বিধিবিধান।
ধর্মীয় ধারণাগুলোর প্রাচীনতম প্রমাণ পাওয়া যায় কয়েক হাজার বছর আগে মধ্য ও নিম্ন প্যালিলিথিক যুগে। প্রত্নতাত্ত্বিকগণ প্রায় ৩০০,০০০ বছর আগে ধর্মীয় ধারণার প্রমাণ হিসাবে হোমো স্যাপিয়েনদের কবরস্থানের কথা উল্লেখ করেছেন। ধর্মীয় ধারণার অন্যান্য প্রমাণ আফ্রিকায় পাওয়া যায়, যার মধ্যে মধ্য পাথর যুগে হস্তনির্মিত বিভিন্ন প্রতীকী অন্তর্ভুক্ত। যাইহোক, প্রাথমিক প্যালিলিথিক যুগের হস্তনির্মিত বিভিন্ন প্রতীকীর ব্যাখ্যা, যা কীভাবে ধর্মীয় ধারণা সম্পর্কিত, তা নিয়ে বিতর্ক রয়েছে। তবে সাম্প্রতিক সময়ের প্রত্নতাত্ত্বিক প্রমাণ কিছুটা কম বিতর্কিত। বিজ্ঞানীরা সাধারণত ধর্মীয় ধারণার প্রতিনিধিত্বকারী হিসাবে উর্ধ-প্যালোলিথিক (৫০,০০০-১৩,০০০ খ্রিস্টপূর্বাব্দ) যুগ থেকে পাওয়া বেশ কয়েকটি প্রত্নতাত্ত্বিক বিষয় ব্যাখ্যা করে থাকেন। সেই যুগের ধর্মীয় বিশ্বাসগুলোর সাথে সম্পর্কিত উদাহরণগুলোর মধ্যে রয়েছে সিংহের মত দেখতে মানুষ, শুক্রের মূর্তি, চাউট গুহার সমাধি, গুহা চিত্র ইত্যাদি।
উনিশ শতকের গবেষকগণ ধর্মের উৎস সম্পর্কিত বিভিন্ন তত্ত্ব প্রস্তাব করেছিলেন, যেটি খ্রিস্টান মতবাদকে বিতর্কিত করেছিলো। উদারতার আগে দাবিগুলো চ্যালেঞ্জ করেছিল। প্রারম্ভিক তত্ত্ববিদ এডওয়ার্ড বার্নেট টাইলর (১৮৩২-১৯১৭) এবং হার্বার্ট স্পেন্সার (১৮২০-১৯০৩) অ্যানিমিজমের ধারণা প্রস্তাব করেছিলেন। আর প্রত্নতত্ত্ববিদ জন লুবক (১৮৩৪-১৯১৩) শব্দটিকে "প্রতিমাবাদ" বলেন। এদিকে ধর্মীয় পণ্ডিত ম্যাক মুলার (১৮২৩-১৯০০) বলেন  ধর্ম শুরু হয় হেডোনিজম থেকে। ফোকলোরিস্ট উইলহেলম মানহার্ড (১৯৩১-১৮৮০) বলেছিলেন, ধর্ম "প্রাকৃতিকতা" থেকে শুরু হয়েছিল, যার দ্বারা তিনি প্রাকৃতিক ঘটনাগুলোর পৌরাণিক ব্যাখ্যা বোঝাতে চেয়েছিলেন। এই সব তত্ত্বগুলো ব্যাপকভাবে সমালোচনা করা হয়েছে। ধর্মের উৎপত্তি সংক্রান্ত কোন বিস্তৃত ঐক্যমত্য নেই।
প্রাক-মৃৎপাত্র নিওলিথিক এ (পিপিএনএ) গোবেকলি তেপে, যা এখন পর্যন্ত আবিষ্কৃত প্রাচীনতম ধর্মীয় স্থান। এর মধ্যে রয়েছে বিশাল টি-আকৃতির প্রস্তর স্তম্ভ, যা বিশ্বের প্রাচীনতম মেগালিথ হিসেবে পরিচিত। এটি বিমূর্ত চিত্র, চিত্রগ্রন্থ এবং পশু ভাস্কর্য ইত্যাদি দ্বারা সজ্জিত। এটি তথাকথিত নিউলিথিক বিপ্লবের আগে নির্মিত হয়েছিল, যেমনঃ ৯০০০ খ্রিস্টপূর্বাব্দে কৃষি ও পশুপালন শুরু হয়েছিলো। কিন্তু গোবেকলি তেপের নির্মাণে একটি উন্নত  সংগঠন বুঝায়, যা এখন পর্যন্ত প্যালিওলিথিক, পিপিএনএ বা পিপিএনবি সমাজগুলোর সাথে সম্পর্কিত নয়। জায়গাটি প্রথম কৃষি সমাজের শুরুতে প্রায় পরিত্যক্ত হয়ে যায়। জায়গাটি এখনও খনন এবং বিশ্লেষণ করা হচ্ছে। এভাবে এই অঞ্চলের পুরনো সম্প্রদায়ের জন্য, সেইসাথে ধর্মের সাধারণ ইতিহাসের জন্য উল্লেখযোগ্য বিষয় সম্পর্কে জানা যাবে।
ধর্মের উপকারিতা
সংগঠিত ধর্ম নিম্নলিখিত উপায়ে বৃহত্তর জনসংখ্যার সামাজিক ও অর্থনৈতিক স্থিতিশীলতা প্রদানের মাধ্যম হিসাবে উত্থাপিত হয়েছেঃ